stanford-oval/wikipedia huggingface dataset:
Johann Qvirsfeld

Johann Quirsfeld
Johann Qvirsfeld (Quirsfeld) (22. kesäkuuta 1642 Dresden, Saksa – 18. heinäkuuta 1686 Pirna, Saksa) oli saksalainen luterilainen kanttori, säveltäjä ja arkkidiakoni. Hän kirjoitti myös virsiä, musiikkia käsitteleviä kirjoja ja hartauskirjoja.
Qvirsfeld opiskeli Wittenbergin yliopistossa filosofiaa. Hän toimi Saksissa, Pirnan kaupungin pääkirkon St. Marien-kirkon kanttorina vuodesta 1760 sekä opettajana kaupungin koulussa. Hänet nimitettiin diakoniksi ja myöhemmin arkkidiakoniksi.
Johann Qvirsfeld kirjoitti useita hartauskirjoja ja aikanaan merkittävän musiikkioppikirjan Breviarium musicum (Pirna 1675). Kirjasta otettiin vielä painos hänen kuolemansa jälkeen. Hän julkaisi myös koraalikirjan Geistlicher Harfenklang auf zehn Saiten 1679, jossa oli yli 1000 virttä.
Qvirsfeld julkaisi 1682 huomiota saaneen hartauskirjan Himmlische Gartengesechellschaft, joka ilmestyi myös suomeksi 1779 ”Mag. Joh. Qvirsfeldin Taiwallinen yrttitarhan-seura, josa on 41 kansapuhetta Christuxen ja yhden uskowaisen sielun wälilljä". Siitä on aikanaan otettu parikymmentä painosta, viimeinen 1903. Kirjassa, joka oli Kristuksen ja sielun välinen keskustelu oli myös Qvirsfeldin tunnetuin virsi "Schauet, schauet doch ihr Synder wies mit eurem Christus steht".
Virsi tuli Ruotsissa vuoden 1695 virsikirjaan. Virren on suomeksi kääntänyt ensimmäisenä Abraham Frosterus 1765. Siitä ilmestyi useita suomennoksia ja valittiin vuoden 1886 virsikirjaan Julius Krohnin muodostamana alkusanoin: "Tulkaat kaikki, katsokaatte". Se on Suomen evankelis-luterilaisen kirkon virsikirjassa virsi 67, Cantemus-laulukirjassa laulu 88 ja Hengellisessä laulukirjassa laulu 102.
Ruotsin kirkon virsikirjassa on virrestä hieman erilainen versio, virsi 142, jossa virren 5. säkeistö on Anna-Maija Raittilan 1998 ruotsinkielisen virren mukaan kääntämä säkeistö.
Japandroids

| Japandroids |
| --- | --- |
 Japandroids vuonna 2010
Tiedot
Toiminnassa:  2006–
Tyylilaji:  indie rock, punk rock, garage rock, noise rock, noise pop
Kotipaikka:   Vancouver, Kanada
Laulukieli:  englanti
Jäsenet:  Brian King, kitara, laulu   David Prowse, rummut, laulu  
Levy-yhtiö:  Polyvinyl Record Co., 2006–  
Aiheesta muualla
Kotisivut
Infobox OKNimi-testi OK: 
Japandroids on kanadalainen rock-duo Vancouverista, Brittiläisestä Columbiasta, joka perustettiin vuonna 2006. Yhtyeen jäsenet ovat: Brian King (kitara, laulu) ja David Prowse (rummut, laulu). Japandroids nousi suosioon vuonna 2009 julkaistun debyyttialbumi Post-Nothingin myötä. Yhtye kiersi laajasti vuosina 2009-2010, ja sai kiitosta energisistä live-esiintymisistä.
Diskografia > Studioalbumit

| Vuosi | Albumin tiedot | Kommentit |
| --- | --- | --- |
| 2009 | Post-Nothing Levy-yhtiö: Polyvinyl Record Co.  Julkaistu: 28. huhtikuuta 2009  Formaatit: CD, LP, Digitaalinen |  Debyytti studioalbumi |
| 2012 | Celebration Rock Levy-yhtiö: Polyvinyl Record Co.  Julkaistu: 5. kesäkuuta 2012  Formaatit: CD, CS, LP, Digitaalinen |  Toinen studioalbumi |
| 2017 | Near to the Wild Heart of Life Levy-yhtiö: ANTI-, Arts & Crafts  Julkaistu: 27. tammikuuta 2017  Formaatit: CD, LP, Digitaalinen |  Kolmas studioalbumi |
Diskografia > Kokoelmat

| Vuosi | Albumin tiedot | Kommentit |
| --- | --- | --- |
| 2010 | No Singles Levy-yhtiö: Polyvinyl Record Co.  Julkaistu: 11. toukokuuta 2010  Formaatit: CD, LP, Digital |  Sisältää EP;t: Lullaby Death Jams (2008) ja All Lies (2007), molemmat omakustanteisia. |
Japan Pop

| Japan Pop |
| --- | --- |
Lehtityyppi:  aikakauslehti
Kustantaja:  Mimiko Media
Perustettu:  2007
Lakkautettu:  2015
Kotimaa:  Suomi
Japan Pop oli Mimiko Median kustantama japanilaisen populaarikulttuurin harrastajien aikakauslehti. Se käsitteli ensisijaisesti animea, mangaa sekä japanilaista musiikkia ja pelejä. Japan Popin toimitus koostui suureksi osaksi Anime-lehden entisestä, kuukautta ennen Japan Popin ensimmäisen numeron julkaisemista irtisanoutuneesta toimituskunnasta, ja suuri osa Animen entisistä vakiopalstoista ilmestyikin Japan Popissa uudella nimellä. Myöhemmin toimituskunnassa tapahtui muutoksia, eikä lehden lopettaessa toimintansa mukana enää ollut yhtä paljon alkuperäisen Animen tekijöitä. Varsinkin loppua kohden Japan Popin sisällössä painottui populaarikulttuurin lisäksi japanilainen kulttuuri yleisemmin; esimerkiksi matkailu, historia, ruoka ja tapakulttuuri.
Lehti kustantamoineen perustettiin vuonna 2007 Animen kilpailijaksi, ja ensimmäinen numero lähetettiin syyskuussa noin tuhannelle henkilölle, joiden oletettiin olevan kiinnostuneita aiheesta. Japan Pop lopetti syksyllä 2015 Mimiko Median konkurssiin johtaneiden taloudellisten vaikeuksien vuoksi. Viimeinen ilmestynyt numero oli 5/2015.
Lehden 1. päätoimittajana työskenteli koko lehden ilmestymisen ajan Jari Lehtinen ja 2. päätoimittajana työskentelivät Mauno Joukamaa (2007-2010), Leena Eerolainen (2010-2013) ja Riikka Haapanen (2013-2015).
Toimitus (viimeinen ilmestymisvuosi)

1. päätoimittaja: Jari Lehtinen
2. päätoimittaja: Riikka Haapanen
Toimitussihteeri: Lasse Lehtonen
Toimituspäällikkö: Kyuu Eturautti
Taittaja: Joona Leppänen
Lehdellä ei ollut työssä varsinaisia toimittajia, mutta vakituisen toimituskunnan lisäksi siihen kirjoittivat melko vakituisesti freelance-pohjalta useat kirjoittajat.
Aiheesta muualla

Japan Popin kotisivu.
Japan Popin osio Animeunionin keskustelufoorumilla.
Jan Kavan

| Jan Kavan |
| --- | --- |

Henkilötiedot
Syntynyt: 17. lokakuuta 1946  Lontoo 
Jan Kavan (s. 17. lokakuuta 1946, Lontoo) on tšekkiläinen poliitikko ja diplomaatti, joka edustaa sosiaalidemokraattista ČSSD-puoluetta. Hän on Tšekin entinen ulkoministeri ja varapääministeri, ja toimi 2002 Yhdistyneiden kansakuntien 57. yleiskokouksen puheenjohtajana.
Varhaisvaiheet ja maanpakolaisuus

Jan Kavan syntyi englantilaisen opettajaäidin ja tšekkoslovakialaisen diplomaatti-isän poikana Lontoossa. Kommunistien kaapattua vallan kutsuttiin hänen isänsä takaisin Prahaan 1950 ja tuomittiin Rudolf Slánskýn ryhmää vastaan suunnatussa näytösoikeudenkäynnissä 25 vuodeksi vankeuteen. Kavanin isä vapautettiin ja hän kuoli 1960 vankeusaikansa seurauksiin. Nämä kokemukset vaikuttivat syvästi nuoreen Jan Kavaniin. Hänestä tuli Prahan kevään 1968 aikaan johtohahmo opiskelijaliikkeessä, ja Varsovan liiton joukkojen miehitettyä maan joutui hän sen seurauksena maanpakoon ja asettui Lontooseen. Siellä hän opiskeli politiikkaa ja kansainvälisiä suhteita. Myöhemmin Kavan perusti Britanniassa riippumattoman uutistoimiston, Palach Press Agency, jonka välityksellä Peruskirja 77 levisi Länsi-Eurooppaan. Tämän vuoksi kommunistihallinto vei häneltä 1979 Tšekkoslovakian kansalaisuuden.
Samettivallankumouksen jälkeen

Jan Kavan palasi Prahaan samettivallankumouksen aikana marraskuussa 1989. Hänet valittiin Tšekkoslovakian parlamenttiin ensimmäisissä demokraattisissa vaaleissa 1990, ja hän kuului siihen vuoden 1992 lopussa tapahtuneeseen maan jakautumiseen saakka. Vuoden 1993 alusta Kavan oli Tšekin parlamentissa ja liittyi ČSSD:n ryhmään. Hänen vahva alueensa on ulkopolitiikka, joten sosiaalidemokraattien vaalivoiton jälkeen hänestä tuli ensin ulkoministeri Miloš Zemanin hallitukseen 1998 ja seuraavana vuonna myös varapääministeri.
Kavan oli tammikuusta 2002 eteenpäin lyhyen aikaa Tšekin edustaja EU:n perustuslain Eurooppa-valmistelukunnassa, mutta hän joutui luopumaan tästä jo saman vuoden kesällä johtuen epäillystä sekaantumisestaan Srba-jutun nimellä tunnettuun vakavaan korruptioskandaaliin ja sitä seuranneeseen murhasalaliittoon tšekkiläistä journalistia vastaan. Samaten hänen oli jo tätä ennen heinäkuussa 2002 erottava hallituksesta. Hän säilytti kuitenkin parlamenttipaikkansa. Yhdistyneiden kansakuntien 57. yleiskokouksen puheenjohtajana Jan Kavan oli 10. syyskuuta 2002 alkaen aina 16. syyskuuta 2003 saakka.
Aiheesta muualla

YK:n virallinen esittely 57. yleiskokouksen puheenjohtajasta
Tšekin ulkoministeriön esittely
Japanese Story

| Japanese Story |
| --- | --- |

Ohjaaja:  Sue Brooks
Käsikirjoittaja:  Alison Tilson
Tuottaja:  Sue Maslin
Säveltäjä:  Elizabeth Drake
Kuvaaja:  Ian Baker
Leikkaaja:  Jill Bilcock
Pääosat:  Toni Collette
Valmistustiedot
Valmistusmaa:  Australia
Tuotantoyhtiö:   Fortissimo Films  Australian Film Finance Corporation - AFFC  Gecko Films Pty. Ltd. 
Ensi-ilta:  2003
Kesto:  110 min
Alkuperäiskieli:  englanti, japani
Tuotto:  4 050 497 USD
Aiheesta muualla
IMDb 
Elonet
AllMovie
Infobox OKNimi-testi OK: 
Japanese Story (esitetty televisiossa nimellä Japanilainen tarina) on 2003 valmistunut australialainen elokuva, jonka on ohjannut Sue Brooks.
Juoni

Geologi Sandy Edwards (Toni Collette) päätyy autokuskiksi japanilaiselle Tachibana Hiromitsulle (Gotaro Tsunashima). Kulttuurien törmäys tuottaa koomisiakin tilanteita, mutta ennen pitkää punaisena hehkuva erämaa tuo Sandyssa ja Hiromitsussa esiin voimakkaampia tunteita.
Aiheesta muualla

Japanese Story Internet Movie Databasessa (englanniksi)
Japanese Story: A rude introduction The National Film and Sound Archive of Australia. Viitattu 13.11.2021. (englanniksi)
Johann Elias Ridinger

Johann Elias Ridinger n. 1750
Ridingerin hirvieläinaiheinen kaiverrus vuodelta 1765
Johann Elias Ridinger (16. helmikuuta 1698 Ulm – 10. huhtikuuta 1767 Augsburg) oli saksalainen maalari,  kuparipiirtäjä, etsaaja, kuvittaja ja  kustantaja. Häntä pidetään yhtenä Saksan kuuluisimmista eläinaiheiden kaivertajista. Erityisesti korostuvat hevos-, koira - ja metsästyskohtaukset.
Hän aloitti opintonsa Ulmissa taidemaalari Christoph Reschin (1701–16) alaisuudessa, ja opiskeli myöhemmin Johann Falkin johdolla (1687–1727) Augsburgissa. Kaiverrustaitonsa hän oppi Georg Philipp Rugendasilta. Vapaaherra Wolf von Metternichin (1706–31) kutsusta hän vietti kolme vuotta Regensburgissa: Metsästys ajokoirien avulla ja vierailut ratsastuskoulussa osoittautuivat ratkaiseviksi hänen taitojensa kehitykselle. Hänen kaiverus- ja etsauslehtensä osoittavat eläimille ominaisia liikkeeitä ja asentoja nähtynä erilaisissa maisemissa. Hänen tyylissään oli rokokoomaisia piirteitä. Myöhemmin hän perusti oman taidekustantamon Augsburgissa, jossa suurin osa hänen teoksistaan julkaistiin. Vuonna 1759 hänestä tuli Augsburgin Stadtakademien johtaja. Hänen piirustuksensa on usein toteutettu tarkkuudella ja hyvällä maulla ja siksi hänen töitään on nykypäivään saakka pidetty suuressa arvossa. Sittemmin hänen piirustustensa aiheita on käytetty koristeina muun muassa posliinissa ja keramiikassa.
Aiheesta muualla

Wikimedia Commonsissa on kuvia tai muita tiedostoja aiheesta .
Johann Ridinger telineensä ääressä, Sinebrychoffin taidemuseo
Ruotsin kuningas Aadolf Fredrik, J.E. Ridingerin kuparipiirros - Kuvakokelmat.fi
Venäjän keisarinna Elisabet I Petrovna, Ridinger Johann Elias, kaivertaja - Kuvakokelmat.fi
Johann Philipp Abelin

Johann Philipp Abelin  (k. 1634), saksalainen historiankirjoittaja. Hänen kirjoittamakseen oletetaan Arma Suecica, joka kertoo ruotsalaisten osallistumisesta 30-vuotiseen sotaan, sekä kaksi ensimmäistä osaa kronikasta Theatrum europæum.
Johann Ernst Altenburg

Johann Ernst Altenburg (15. kesäkuuta 1734 Weißenfels – 14. toukokuuta 1801 Bitterfeld) oli saksalainen säveltäjä, urkuri ja trumpetisti.
Hänen isänsä Johann Kaspar Altenburg (1688–1761) oli myös muusikko ja konserttitrumpetisti. Hän aloitti opettamaan poikaansa muusikoksi jo varhain, Johann Ernstin ollessa vain 2-vuotias. Aikuisiän saavuttaessaan Johann Ernst oli taitava trumpetisti, muttei onnistunut löytämään töitä sellaisena. Hän opetteli soittamaan urkuja ja kaksi vuotta kestäneiden opintojen jälkeen muutti ulkomaille. 1767 hän muutti Landsbergiin lähelle Hallen kaupunkia, jossa toimi urkurina. Hänen palkkansa oli huono ja hän kuoli köyhyydessä 1801. Säveltäjänä hänet tunnetaan erityisesti kuudesta cembalolle säveltämästään sonaatista.
Aiheesta muualla

Luettelo Alteburgin sävellyksistä Saksan musiikkiarkistossa[vanhentunut linkki]
Jari Näkki

Jari Pekka Näkki (s. 23. tammikuuta 1967 Helsinki) on aktiiviuransa päättänyt suomalainen kymmenottelija. Hän edusti koko uransa ajan Viialan Viriä ja hänen valmentajinaan toimivat Kari Ruokola sekä Heikki Leppänen. Kalevan kisoista Näkki saavutti kymmenottelun kultaa vuonna 1991 sekä hopeaa vuonna 1990. Virallisissa kilpailuissa hän ei ole esiintynyt vuoden 1999 jälkeen.
Jari Olli

Jari Petri Olli (s. 3. huhtikuuta 1977 Lappajärvi) on suomalainen kymmenottelija. Urheilu-uransa ajan hän edusti Evijärven Urheilijoita. SM-kilpailuissa Olli saavutti kymmenottelusta yhden hopean ja kolme pronssia ja sisäradoilla seitsenottelusta kaksi kultaa. Häntä valmensi Jarkko Finni. Ollin ennätys kymmenottelussa on 7783.
Janne Kettunen

| Janne Kettunen |
| --- | --- |

Henkilötiedot
Syntynyt: 11. elokuuta 1994 (ikä 30) Lappeenranta, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  176 cm
Paino:  93 kg
Seura
Seura:  Ketterä
Sarja:  Mestis
Pelinumero:  54
Pelaajaura
Pääsarjaura:  2015–
Aik. seurat:  SaiPa (SML) SaPKo (Mestis) KeuPa HT (Mestis) JYP (SML) HK Dukla Trenčín (SloEL) Nybro IF (Ruotsi I)
Janne Kettunen (s. 11. elokuuta 1994 Lappeenranta) on suomalainen jääkiekkoilija, joka pelaa Mestis-joukkue Imatran Ketterässä. Hän toimii joukkueen varakapteenina. Kettunen on pelipaikaltaan keskushyökkääjä, mutta hän osaa pelata myös laidassa.
Joe Keenan (käsikirjoittaja)

Joe Keenan (s. 14. heinäkuuta, 1958, Cambridge, Massachusetts) on yhdysvaltalainen käsikirjoittaja, televisiotuottaja ja kirjailija. Hän on kirjoittanut sarjoja Frasier ja Täydelliset naiset.
Keenan liittyi Frasierin tuotantoryhmään sarjan toisella kaudella vuonna 1994. Hän aloitti leikkaajana, mutta pääsi lopulta tuottamaan sarjaa ja kirjoitti myös useita jaksoja. Yksi näistä oli sarjan päätösjakso "Goodnight, Seattle". Vuonna 2006 hän alkoi kirjoittaa ja tuottaa Täydellisten naisten kolmatta tuotantokautta. Yksi hänen kirjoittamistaan jaksoista oli hyvät arvostelut saanut "Bang". Hän kuitenkin päätti lähteä sarjasta kauden lopulla.
Lisäksi Keenan teki kaksi lyhytikäisiksi jäänyttä komediasarjaa Frasieria tuottaneen Christopher Lloydin kanssa: Bram and Alice vuonna 2002 ja Out of Practice vuonna 2005. Hän kirjoitti myös osittain elokuvan Sleep with Me, joka julkaistiin vuonna 1994.
Keenan on julkaissut kolme romaania: Blue Heaven (1988), Puttin' On the Ritz (1991) ja My Lucky Star (2006).
Aiheesta muualla

Joe Keenan Internet Movie Databasessa. (englanniksi)
Joe Kelly (käsikirjoittaja)

| Joe Kelly |
| --- | --- |

Henkilötiedot
Syntynyt: 1. syyskuuta 1971 
Ammatti:  sarjakuvakäsikirjoittaja
Joseph Kelly (s. 1. syyskuuta 1971) on yhdysvaltalainen sarjakuvakäsikirjoittaja, joka on tehnyt urallaan muun muassa tarinoita Ryhmä X:stä, Oikeuden Puolustajista, Teräsmiehestä, Terästytöstä ja Daredevilistä. Hän kuuluu Man of Action ryhmään, jotka käsikirjoittavat tarinoita niin sarjakuviin, kuin televisioon. Kelly tunnetaan myös yhteisluomasta animaatiosarjoista Ben 10 ja Ben 10: Alien Force. Hän on muun muassa käsikirjoittanut jaksoja vuoden 2003 Turtleseihin ja vuoden 2006 Ihmenelosiin.
Aiheesta muualla

Joe Kelly (käsikirjoittaja) Internet Movie Databasessa. (englanniksi)
Joe Kelly Comic Book DB:ssä (Arkistoitu – Internet Archive) (englanniksi)
↑  (fr) Babelio . Tieto on haettu Wikidatasta.
Japanese Boy

| ”Japanese Boy” Aneka |
| --- | --- | --- |

Singlen tiedot
 Albumilta: Aneka
 Äänitetty : 1981
 Julkaistu: 1981
 Formaatti: LP
 Tyylilaji: pop
 Kesto: 03.57
 Levy-yhtiö: Hansa International
Anekan muut singlet
|   | ”Japanese Boy” 1981 | ”Little Lady” 1981 |
Japanese Boy on skotlantilaisen laulajan Anekan kappale vuodelta 1981. Kappale julkaistiin singlenä samana vuonna. Kappaleesta tuli suuri hitti Euroopassa ja single saavutti listaykkösiä yhdeksässä eri maassa. Singleä on myyty maailmanlaajuisesti yli viisi miljoonaa kappaletta.
Kappale ei menestynyt Japanissa. Aneka on kertonut, että syynä oli se, että kappale kuulosti ”liian kiinalaiselta”.
Suomessa kappaleesta on julkaistu käännöskappaleita, joista esimerkkinä Armi Aavikon vuonna 1981 julkaistu ”Iltaloma”.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Japanese Boy | 3.57 |  |  |  |  |  |  |  |
| 2. | Ae Fond Kiss | 3.48 |  |  |  |  |  |  |  |
|  |  | 7.45 |  |  |  |  |  |  |  |
Listasijoitukset

| Lista | Sijoitus |
| --- | --- |
Britannian singlelista: 1
Mitä Suomi soittaa - Singlelista: 1
Sverigetopplistan: 1
Offizielle Deutsche Charts: 3
VG-lista: 4
Joe Keery

| Joe Keery |
| --- | --- |
 Keery vuoden 2017 San Diego Comic-Con -tapahtumassa
Henkilötiedot
Syntynyt: 24. huhtikuuta 1992 (ikä 32) Newburyport, Massachusetts, Yhdysvallat
Ammatti:  näyttelijä
Näyttelijä
Aktiivisena:  2009–
Merkittävät roolit:  Stranger Things
Aiheesta muualla
www.djomusic.com
IMDb 
Joe Keery (s. 24. huhtikuuta 1992 Newburyport, Massachusetts, Yhdysvallat) on yhdysvaltalainen näyttelijä. Hän teki läpimurtonsa näytellessään Steve Harringtonia jännitystieteissarjassa Stranger Things.
Keery on tehnyt myös musiikkia Post Animal -nimisessä chicagolaisyhtyeessä. Vuonna 2019 hän julkaisi oman singlen.
Aiheesta muualla

Joe Keery Internet Movie Databasessa. (englanniksi)
Johannes Torenberg

Johannes Torenberg (1773–1809) oli suomalainen urkuri. Hän oli urkurina Turun tuomiokirkossa ja toimi Turun akatemian laulun- ja musiikinopettajana (director musices) ja Akateemisen kapellin musiikinjohtajana 1793–1809. Hänen sävellyksistään tunnetaan kantaatti Henrik Gabriel Porthanin hautajaisiin ja muutamia marsseja.
Torenbergin aikana Akatemian kapellin on luonnehdittu joutuneen alennustilaan, ja orkesterin soittajien määrä väheni. Torenbergin lukuisissa akateemisissa juhlatilaisuuksissa johtamien musiikkiesitysten huono taso aiheutti runsaasti tyytymättömyyttä ja valituksia yliopiston konsistorille. Elokuussa 1809 Torenberg hukkui Aurajokeen, alle 40 vuoden iässä.
Torenbergin isä oli urkujenrakentaja Karl Torenberg.
Joe Morrell

Joe Morrell EM-karsintaottelussa Kroatiaa vastaan lokakuussa 2019.
Joseff John "Joe" Morrell (s. 3. tammikuuta 1997 Ipswich, Englanti) on walesilainen jalkapalloilija, pelipaikaltaan keskikenttäpelaaja. Hän on pelannut seuraurallaan pääasiassa Englannin ykkös- ja kakkosliigassa. Walesin maajoukkueessa hän on pelannut 37 ottelua.
Morrell pelasi Bristol Cityn junioreissa. Englannin mestaruussarjassa pelaavassa seuran edustusjoukkueessa hän pääsi pelaamaan cup-otteluita ja marraskuussa 2018 yhden liigaottelun. Lainasopimuksilla hän on pelannut alemmilla sarjatasoilla Sutton Unitedissa, Margatessa, Cheltenham Townissa ja Lincoln Cityssä. Lokakuussa 2020 hän siirtyi mestaruussarjassa pelaavaan Luton Towniin ja elokuussa 2021 ykkösliigassa pelaavaan Portsmouthiin.
Morrell pelasi Walesin nuorisomaajoukkueissa parikymmentä ottelua. Walesin A-maajoukkueessa hän pelasi ensimmäisen kerran syyskuussa 2019 ystävyysottelussa Valko-Venäjää vastaan ja oli kentällä täydet 90 minuuttia. Sen jälkeen hän pelasi loka-marraskuussa 2019 neljä EM-karsintaottelua Slovakiaa, Kroatiaa, Azerbaidžania ja Unkaria vastaan, ja kahdessa niistä avauskokoonpanossa. Kesällä 2021 käydyissä EM-kilpailuissa hän pelasi avauskokoonpanossa Walesin kaikissa neljässä ottelussa. Vuoden 2022 MM-kilpailuissa hän pääsi vaihdosta kentälle kahdessa ottelussa. Vuoden 2023 loppuun mennessä Morrell on pelannut 37 A-maaottelua, joissa 26 kertaa avauskokoonpanossa.
Joe Mixon

| Joe Mixon |
| --- | --- |
 Joe Mixon vuonna 2019
Henkilötiedot
Syntynyt: 24. heinäkuuta 1996 (ikä 28) Antioch, Kalifornia
Kansalaisuus:   Yhdysvallat
Amerikkalaisen jalkapallon pelaaja
Pituus:  185 cm
Paino:  100 kg
Pelipaikka:  keskushyökkääjä
Seura
Seura:  Houston Texans
Sarja:  NFL
Pelaajaura
Aik. seurat:  Cincinnati Bengals (NFL)
NFL-varaus:  48. varaus, 2017 Cincinnati Bengals
Pääsarjaura:  2017–
Joseph Tyler Mixon (s. 24. heinäkuuta 1996 Antioch, Kalifornia, Yhdysvallat) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Mixon edustaa NFL-joukkue Houston Texansia.
Cincinnati Bengals varasi Mixonin toisella kierroksella 48. varausvuorolla vuoden 2017 varaustilaisuudessa. Kesäkuussa 2017 Mixon teki Bengalsin kanssa nelivuotisen ja yhteensä 5,45 miljoonan dollarin arvoisen tulokassopimuksen. 10. syyskuuta 2017 Mixon teki NFL-debyyttinsä ottelussa Baltimore Ravensia vastaan. Ensimmäisen toucdowninsa hän teki kauden 2017 viidennen peliviikon ottelussa Buffalo Billsiä vastaan. Syyskuussa 2020 Mixon teki Bengalsin kanssa nelivuotisen ja yhteensä 48 miljoonan dollarin arvoisen jatkosopimuksen joka ulottuu kauden 2024 loppuun saakka. Kaudella 2021 Mixon valittiin ensimmäisen kerran urallaan Pro Bowl-otteluun. Maaliskuussa 2024 Bengals kauppasi Mixonin Texansiin vaihdossa seitsemännen kierroksen varausvuoroon vuoden 2024 varaustilaisuudessa.
Mixon on pelannut urallaan 73 NFL:n runkosarjan ottelua. Näissä otteluissa hän on edennyt juoksemalla 4 969 jaardia ja tehnyt juoksemalla 35 touchdownia. Hän on ottanut pelaamissaan otteluissa 198 kiinniottoa. Näillä hän on edennyt 1 504 jaardia ja tehnyt yhdeksän touchdownia. Mixon on pelannut neljä NFL:n pudotuspeliottelua. Näissä otteluissa hän on edennyt juoksemalla 262 jaardia ja tehnyt juoksemalla yhden touchdownin. Pelaamissaan pudotuspeliotteluissa hän on ottanut 18 kiinniottoa ja edennyt näillä 107 jaardia. Tilastot päivitetty kauden 2022 seitsemännen peliviikon jälkeen.
Käännös suomeksi
Joe Meriweather

| Joe Meriweather> Henkilötiedot |
| --- | --- |
Koko nimi:  Joe C. Meriweather
Syntynyt: 26. lokakuuta 1953 Phenix City, Alabama, Yhdysvallat
Kuollut: 13. lokakuuta 2013 (59 vuotta)
Kansalaisuus:   Yhdysvallat
Koripalloilija
Pelipaikka:  Sentteri / Iso laitahyökkääjä
Pituus:  208 cm
Paino:  98 kg
NBA-varaus:  11. varaus 1975 (Houston Rockets)
Pelaajaura
Yliopistojoukkueet
1972–1975:  Southern Illinois'n yliopisto
Seurajoukkueet
1975–1976 1976–1977 1977–1979 1979–1980 1980–1985 1985–1986 1987–1988:   Houston Rockets  Atlanta Hawks  Utah Jazz  New York Knicks  Kansas City Kings  Granaloro Bologna  Joventut Badalona
Maajoukkueet
1974:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Maa:   Yhdysvallat> Miesten koripallo. |
| --- | --- | --- | --- |
|  Pronssia | Puerto Rico 1974 | miehet |  |
Joe C. Meriweather (26. lokakuuta 1953 Phenix City, Alabama – 13. lokakuuta 2013 Columbus, Georgia) oli yhdysvaltalainen koripalloilija. Hän pelasi Southern Illinois Universityn jälkeen NBA-tasolla vuosina 1975–1985. Hänen seuroinaan olivat Houston Rockets, Atlanta Hawks, New Orleans Jazz, New York Knicks ja Kansas City Kings.
Meriweather kuului Yhdysvaltain maajoukkueeseen, joka vuonna 1974 voitti Gene Bartowin valmentamana pronssia koripallon maailmanmestaruuskilpailuissa. Hän oli ammattilaispelaajana myös Euroopassa. Peliuransa jälkeen hän ryhtyi valmentamaan.
Jari Saaranen

Jari Saaranen (s. 30. tammikuuta 1967 Haapajärvi) on suomalainen entinen pesäpalloilija ja nykyinen tuomari. Koko uransa Superpesiksessä Saaranen edusti Haapajärven Pesä-Kiiloja. Han pelasi ulkokentällä kakkoskopparina. Saaranen pelasi 77 Superpesiksen runkosarjan ottelua. Näissä otteluissa hän löi viisi kunnaria ja 24 tavallista juoksua, toi 61 juoksua ja keräsi 365 kärkilyöntipistettä. Saaranen pelasi 50 Superpesiksen alemman loppusarjan ottelua. Näissä otteluissa hän löi kuusi kunnaria ja 13 tavallista juoksua, toi 49 juoksua ja keräsi 226 kärkilyöntipistettä. Pelaajauransa jälkeen hän on toiminut pelituomarina miesten Superpesiksessä.
Saaranen tuomitsee kesällä 2023 miesten Itä-Länsi-ottelun.